**OBAVIJEST O OGLASU**

**za zasnivanje radnog odnosa u javnim radovima na području Grada Siska**

Temeljem mjera za poticanje zapošljavanja Hrvatskog zavoda za zapošljavanje – Mjere aktivnog zapošljavanja u 2025. – „Javni rad“ kroz „Program javnih radova 2 za 2025. godinu“, Grad Sisak objavljuje

**OGLAS**

**za zasnivanje radnog odnosa u javnim radovima na području Grada Siska**

RADNIK NA JAVNIM RADOVIMA – (m/ž), 11 izvršitelja, na određeno vrijeme u trajanju od 6 mjeseci, rad na puno radno vrijeme na provođenju programa javnog rada pod nazivom: „Program javnih radova 2 za 2025. godinu“

Opis poslova koji će obavljati izvršitelji programa:

* čišćenje drveća i niskog raslinja (Ulica Božidara Špišića, obilaznica – od raskrižja za Topolovac do crnačkog mosta, Greda – cesta prema željezničkoj stanici, Trnjani, nogostup na Aleji Vlade Janjića Cape),
* sanacija divljih odlagališta na lokacijama: Topoljak, Topolovac, Capraške poljane, oko kontejnera na javnoj površini, cesta između Topolovca i Prelošćice,
* čišćenje otpada izvan ograđenog dijela odlagališta neopasnog otpada Goričica,
* čišćenje i održavanje rubnih pojaseva uz javne prometnice (Galdovačka ulica, Novo Pračno, Ulica Otokara Keršovanija i odvojak prema JANAF-u i prema Goričici, Ulica B. Adžije – čišćenje trave i sipine uz rubnjak ceste),
* proglašenjem izvanrednih mjera obrane od poplave za područje Grada Siska, utovar vreća s pijeskom na lokaciji DVD-a Sela i DVD-a Stara Drenčina,
* čišćenje cestovnih jaraka.

Dokumentacija potrebna za prijavu:

- pisana prijava koja sadrži:

- ime i prezime, adresu, kontakt telefona/mobitela,

- presliku osobne iskaznice ili uvjerenje o prebivalištu/boravištu,

- kopiju svjedodžbe,

- potvrdu Hrvatskog zavoda za zapošljavanje na temelju evidencije nezaposlenih,

- potvrdu o radnom stažu Hrvatskog zavoda za mirovinsko osiguranje,

- potvrdu iz Registra osoba s invaliditetom,

- dokaz o posebnom statusu, odnosno pripadanju ciljanoj skupini i to:

roditelji s 4 i više malodobne djece, roditelji djece s teškoćama u razvoju, roditelji djece oboljele od malignih bolesti, roditelji udovci i roditelji djeteta bez upisanog drugog roditelja, osobe s invaliditetom, žrtve trgovanja ljudima, žrtve obiteljskog nasilja, azilant i stranac pod subsidijarnom, odnosno privremenom zaštitom kao i članovi njegove obitelji, liječeni ovisnici o drogama, povratnici s odsluženja zatvorske kazne unazad 6 mjeseci od dana podnošenja zahtjeva, osobe uključene u probaciju, pripadnici/useljenici iz hrvatskog iseljeništva, beskućnici/e, hrvatski povratnici/useljenici iz hrvatskog iseljeništva, hrvatski branitelji, djeca poginulih i nestalih hrvatskih branitelja i osobe uključene u Program Posao+.

Prijave na Oglas se dostavljaju u roku 15 (petnaest) dana od dana objave na oglasnoj ploči Hrvatskog zavoda za zapošljavanje i web stranici Grada Siska <https://www.sisak.hr>, na adresu: Grad Sisak, Rimska ulica 26, 44000 Sisak, s naznakom „Za oglas Javni radovi 2 za 2025. godinu“ ili osobno predati u pisarnicu, na adresi Rimska 26, 44000 Sisak.